DRUŠTVO INVALIDOV

DRAVOGRAD

**POROČILO PREDSEDNIKA O DELU DRUŠTVA INVALIDOV DRAVOGRAD ZA LETO 2016**

Poročilo o delu društva se podaja na podlagi 6. alineje. 2. odst. 24. člena Statuta našega društva.

Poročilo je bilo pregledano s strani NO in je bilo potrjeno na 18. seji IO dne 01.03.2017.

Delo društva temelji na smernicah in določbah temeljnega akta društva ter v programskih izhodiščih za to obdobje. Še vedno pa je v ospredju izvajanje posebnih socialnih programov in sicer:

1. Preprečevanje in blaženje socialnih in psihičnih posledic invalidnosti,
2. Zagotavljanje zagovorništva,
3. Informativna dejavnost,
4. Usposabljanje za aktivno življenje in delo,
5. Ohranjevanje zdravja,
6. Rekreacija in šport,
7. Dnevni centri in klubi in

8. Kulturna dejavnost

Društvo je bilo ustanovljeno kot podružnična enota 1969 leta, ter od leta 1975 kot samostojno invalidsko društvo z delovanjem na območju občine Dravograd. Od meseca novembra 2009 imamo v najemu prostore v zgradbi Obrtne zbornice v Trgu 4. julija štev. 18.

Društvo je Invalidska organizacija in je vpisana v register Invalidskih organizacij pri Ministrstvu za delo, družino in socialne zadeve RS ter ima status javnega pomena.

Društvo deluje na območju Občine Dravograd, kjer se povezuje v KOO Invalidskih društev v občini, nadalje se povezuje v Koordinacijski odbor društev invalidov ZDIS Koroške regije. Društvo je članica Zveze delovnih invalidov Slovenije.

Na dan 31.12.2016 je bila struktura članstva, po podatkih ZDIS, naslednje:

REDNI ČLANI – 482 2015 REDNI ČLANI - 475

PODPORNI ČLANI – 354 PODPORNI ČLANI - 352

SKUPAJ VSEH ČLANOV – 836 SKUPAJ VSEH ČLANOV - 827

Za delno izvajanje programov je zadolženih 18 poverjenikov, ki skrbijo, da je vsem članom enakovredno in pravično nudena vsa potrebna pomoč. Poverjeniki skrbijo, da so člani pravočasno in sprotno obveščeni o trenutnih aktivnostih društva, ter o aktualnih in pomembnih novicah. Kljub internetnim povezavam, opažamo, da se starejši člani zanašajo na informacije iz oglasnih desk, ter na novosti, ki jim jih prineso poverjeniki.

Vodstvo društva želi, da člani pričnejo uporabljat moderne medije in se preko njih seznanjat z delom in aktivnostmi društva, obiskovalo pa bi se le tiste člane, ki so tega potrebni, ali pa si to želijo.

Poleg poverjenikov imamo v društvu imenovane člane, ki skrbijo za realizacijo programov po posameznih področjih.

Za delno izvedbo socialnih programom je zadolžena pet članska socialna komisija, ki jo vodi go.Martina WUTTI. Za področje športa in rekreacije skrbi koordinator za šport in rekreacijo g. Alojz ŠPALIR, za ročna dela je zadolžena go. Anica REPNIK , za slikarstvo, kiparstvo in rezbarstvo Marjana HALUŽAN, vodja pevskega zbora je ga. Jožica IVAČIČ in za skupino Bica Bend ga. Olga ISAK.

Socialna komisija se je v lanskem letu sestala 9 krat, ter pri tem razdelila termine, ki so nam bili dodeljeni, določila število jubilantov, ki se jih obišče, določila termine obiskov in člane ki bodo to opravili, organizirala izlet za težje invalide, se dogovila za družabnmo srečanje težjih invalidov, obravnavali in določili denarno pomoč za člane, nadalje izbrala člane, ki so bili obdarjeni ob novem letu.

Člani socialne komisije so v preteklem letu obiskali 119 jubilantov, 20 bolnih članov,

16. krat so se udeležili pogrebnih slovesnosti ob smrti članov. Ob zaključku leta je bilo ponovno obiskanih in obdarjenih 50 naših članov, ki so težji invalidi, ali izhajajo iz socialno in finančno ogroženih družin.

Za ohranjevanje psihofizičnih sposobnosti invalidov in ohranjevanja zdravja po težkih operativnih posegih in rekreacijo naših članov, nam je ZDIS v 2016 dala na razpolago za koriščenje 6 kapacitet v Simonovem zalivu, 9 Zdravilišču Čatež , po en termin pa v Termah Ptuj, Radencih, Rogaški Slatini in Hotelu Fiesa, 4 terminov pa smo pridobili za hišico v Banovcih. Skupno smo tako imeli v lanskem letu na razpolago 24 terminov, ki so bili razdeljeni članom po ustaljenem pravilu. Ta program je skupno koristilo 52 članov in 32 njihovih družinskih članov.

Pri dopolnjevanju zgoraj omenjenega programa, smo organizirali in izvedli dva kopanja v termalnih Zdraviliščih. Stroške smo delno pokrili iz namenskih sredstev, del pa krijejo udeleženci. Preko Tur. Agencije že 8. leto letujemo na Jadranu in v tujini. Z odgovornimi na agenciji imamo sklenjeno pogodbo s katero lahko naši člani stroške dopustovanj poravnavajo obročno in brez obresti. Ta način letovanja koristi do 30 naših članov. Tokrat jih je del dopustoval v Dalmaciji, del pa na Istri.

V društvu zelo aktivno deluje Komisija za šport in rekreacijo, ki jo že drugo leto uspešno vodi g. Alojz ŠPALIR. Naši invalidi sodelujejo v šahu, strelstvu, ribolovu, kegljanju, balinanju, pikadu, plavanju in smučanju. Sodelujemo v področnih tekmovanjih, ki jih organizira ZDIS, na državnih prvenstvih, ki jih organizira Zveza za šport invalidov in regijskih tekmovanjih, ki jih organizira KOO ali posamezna sosedna društva.

V rekreacijo in šport je aktivno vključenih skupno 184 članov.

Za kegljanje imamo najeto kegljišče enkrat na teden 2 stezi po 2 uri v Športnem centru, ki ga redno uporablja 12 naših članov.

Že tretje leto uporabljamo balinišče, kjer se redno izvajajo treningi in razna tekmovanja. Kot nosilci smo v preteklem letu skupaj s KS uredili vrtno hišico na balinišču, ki pa jo bomo letos dokončali. V balinanje je vključenih 16 naših članov.

Šahisti uporabljajo prostore Šahovskega kluba Dravograd. V šahovskem klubu sodeluje 6 članov.

V klubskih prostorih se enkrat tedensko srečujejo igralci pikada, za kar smo nabavili elektronske table in najeli profesionalni igralni aparat. Pikado je panoga ki se ga udeležuje največje število članov in sicer 19 članov.

Naši člani se tedensko, skupaj z diabetiki rekreirajo s krajšimi pohodi po okolici Dravograda.

V jesenskem času smo opravili krajšo kolesarsko turo po Avstrijo in smo jo poimenovali Pavličev memorial.

Članice ženskega pevskega zbora so v tem letu niso pripravile samostojnega koncerta, sodelovale pa so na občinski reviji odraslih pevskih zborov, na reviji Od Pliberka do Traberka, Vseslovenskega pevskega tabora v Stični in na Reviji Invalidskih pevskih zborov, ki ga organizira ZDIS. Na povabilo krajevnih organizacij so v manjšem številu nastopile na krajevnih komemoracijah.

Zelo aktivna je glasbena skupina BICA BEND, ki iz posebnih glasbil izvablja prijetne zvoke. Razveseljivo je, da s svojo glasbo razveseljujejo tako otroke v vrtcih, učence v OŠ in starejše po domovih. V preteklem letu so imele 33 nastopov po Sloveniji ( v vrtcih, domovih starostnikov, osnovnih šolah) in 2 nastopa na privatnih zabavah. Zelo odmeven je bil nastop na »F3ŽO« v Cankarjevem domu v Ljubljani, kamor so bile povabljene in so izvedle prijeten program z vnuki.

Članice skupine ročnih del, v katero je vključenih 10 članic. Tri naše članice in en član so se udeležili delevnic v Radencih, ki jih je organizirala ZDIS. Svoje izdelke so razstavile ob praznovanju mednarodnega dneva invalidov ob dnevu odprtih vrat, v klubskem prostoru našega društva.

Na delavnicah ZDIS sta kot mentorici sodelovali ga. Lenka BRUDER dva krat v delavnici domačih elišč in ga. Marjana HALUŽAN, ki je vodila delavnico slikanja.

V skupino ročnih del je vključenih tudi sedem članov, ki v glavnem slikajo. Med njimi jih je nekaj, ki se poskušajo v kiparjenju in rezbarjenju. Svoje izdelke so ustvarjali na štirih skupnih kolonijah in dveh slikarskih dnevih. Posamezni člani sekcije sodelujejo tudi na mednarodnih kolonijah in razstavah. Skupno so imeli okrog 20 razstav.

Tedensko se dobivajo v prostorih KD Dravograd, sekcija slikarji v Info pisarni v Trgu 4. Julija. V lanskem letu so imeli I. delavnico v OŠ NT v Dravogradu, kjer so sodelovali trije naši člani.

V tem letu smo pomagali našemu članu g. Martinu HRIBERNIK pri sestavi in izdaji nove pesmarice.

IO DI se je v letu 2016 sestal 3 krat. Na rednih sejah IO smo pregledovali izvajanje Programa dela, se dogovarjali in sprejemali sklepe za najbolj ugodne in racionalne aktivnosti pri nadaljnjem izvajanju programov.

Naše društvo se v glavnem financira iz sredstevFundacije za financiranje humanitarnih in invalidskih organizacij v RS ( FIHO ), sredstev, ki nam jih nameni ZDIS za šport in pevski zbor, manjšiu del iz sredstev iz SPIZ, sredstev ki jih dobimo od Občine Dravograd za sofinanciranje programov iz zdravstvenega in socialnega varstva, programov ljubiteljskih kulturnih dejavnosti in športnih dejavnostih. Vir dohodkov društva so tudi prostovoljni prispevki članov in članarina. Pridobljena sredstva društva se trošijo namensko 2/3 za izvajanje socialnih programov, 1/3 pa za delovanje.

Nadzor nad prihodki in porabo sredstev je opravil NO društva, ki je o ugotovitvah poročal IO in Zboru članov.

Finančno poročilo za leto 2016 bo podala blagajničarka.

O svojem delu društvo obvešča svoje člane preko poverjenikov, preko oglasnih tabel, elektronski in redni pošti , sestankih ter srečanjih, izdaja se letni informator.

Vsa pomembna obvestila so objavljena na spletni strani društva, kakor tudi na lokalni KTV

Proslavo ob tretjem decembru, Mednarodnemu dnevu invalidov je tokrat organiziralo DI Muta, sami pa smo na ta dan imeli DAN ODPRTIH VRAT. Obiskovalcem prikazali delo in namen društva. V prostore smo povabili učence in njihove mentorje, ki so sodelovali v pedagoški akciji, jim priredili kratek kulturni program ter jim podelili simbolična priznanja in knjižne nagrade. V programu so bils recitirane pesmi Martina HRIBERNIK.

V preteklem letu smo opravili okrog 5600 prostovoljnih ur in sicer za delovanje društva 1580 ur in za izvajanje programov 4020 ur.

V preteklem letu smo imeli zaposlenega iz programa javnih del g. Gorazda Ledl, ki je opravljal delo po programu Pomoč društvu ali drugi nevladni organizaciji pri izvajanju in organiziranju njenih dejavnosti.

Podrobnejša poročila po posameznih programih so sestavili njihovi nosilci, ter so bila potrjena na 18. Seji IO dne 01.03.2017. Vsa poročila so na vpogled in se nahajajo na sedežu društva.

Hvala za vašo pozornost.

Dravograd 01.03.2017 Predsednik društva

Slavko Halužan